Yinghuo-1

Yinghuo-1 (萤火|t=螢火) eli Tulikärpänen oli Kiinan mikrosatelliitin kokoinen Mars-luotain, jonka tarkoitus oli siirtyä Marsin kiertoradalle venäläisen Phobos-Grunt-luotaimen kyydissä.  Aluksen nimi liittyi Marsin muinaiseen kiinalaiseen nimeen 荧惑|t=熒惑. Se oli Kiinan ensimmäinen Mars-luotain.  Phobos-Grunt ja Yinghuo-1 saapuivat Baikonuriin 17. lokakuuta 2011. Phobos-Gruntin epäonnistuessa lähteä Maan kiertoradalta kohti Marsia, luotain tuhoutui Maan ilmakehässä Phobos-Gruntin mukana tammikuussa 2012.

Aluksen massa oli 110 kg, sen sähköteho oli 90–180 W. Sen radioantennin halkaisija oli 950 mm ja se toimi S-kaistalla 12 W lähetysteholla. Alus oli kolmiakselistabiloitu. Sen oli määrä käyttää ESAn ja Venäjän suuria radioantenneja. 

Aluksen suunniteltiin saapuvan Marsin luo lokakuussa 2012. Yinghuo-1 olisi jäänyt kiertämään Marsia radalle, jonka koko olisi ollut 800 × 80,000 km ja inklinaatio  5°. Alus toimisi yhden Marsin vuoden eli kaksi maan vuotta. 

Aluksen tarkoituksena oli tutkia Marsin kaasukehää, plasmaa ja magneettikenttää.   Aluksessa oli viisi tiedeinstrumenttia, mm. kaksi kameraa.

Lähteet

Aiheesta muualla
 http://news.xinhuanet.com/english/2007-05/22/content_6132750.htm
 Launch of Mars probe set for 2009  
 “Yinghuo-1”-- Martian Space Environment Exploration Orbiter 
 Magnetiittikenttäinstrumentti Yinghuo-1:ssa 
 Lyhyt kuvaus Yinghuo-1:stä 

Mars-luotaimet
Kiinan avaruustoiminta
Vuoden 2011 avaruustoiminta